Hikayat Toke Angen
Nanggroe Meulabouh na Pante Ceurmen
Na lon jak meu en bak sabouh masa
Keunan ulon jak dengen geutangen
Meu angen-angen yoh wate muda
Bacut lon rika masalah angen
Saweub le agen jinoe dum nyata
Baroe kon hantom na lagot angen
Jinoe ka meusen angen ka laba
Laweut leu haba keu klaimet cheng
Masalah angen jineuk kelola
Donya ka seu um utuen ka cuheeng
Maka jih angen cukop jihawa
Geutanyoe aceh chiet leubeh angen
Gunong dum leuhu bak kayee raya
Gunong Lauser ngen Ule Masen
Hinan ji meusyen leupah leu kada
Menurot haba jiba le angen
Meureupah agen publoe u luwa
Aleih pakiban jipubloe angen
Peureutee agen di Aceh raya
Di nanggroe luwa laju jicok sen
Masalah angen haba meubura
Ho ho yang tajak masalah angen
Ureung ka sen wen geudingoe haba
REDD nan program le plen
Di Apa Bensen muphoum geuh hana
Ladom jipeugah kayee drop angen
Jilipat ngen ngon sen meu tateem jaga
Sayeung, Sampoiniet Aceh Jaya
08 April 2010
Po Kalam, Zulfadli Kawom
Dimuat di Buletin Tuhoe Edisi XV, Desember 2012
ban_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn hat_Latn ace_Latn ace_Latn ace_Latn ace_Latn lim_Latn ace_Latn ind_Latn